# ג'יבריש

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'יבריש הוא כינוי לדיבור הנשמע כשפה טבעית אך למעשה אינו אלא רצף של מילים חסרות פשר, שאינן מובנות אף לדובר עצמו. באופן דומה, יש גם טקסט הכתוב ג'יבריש, כגון "ממוקינו קישנו מתיוש תבוה בנתילו". השימוש בג'יבריש הוא למטרות שעשוע בלבד.

לעתים ניתן להיתקל בטקסט הנראה כמו ג'יבריש, אך למעשה זהו כתב סתרים, המובן היטב לבעלי המפתח לפענוחו.

לעתים משמש המונח "ג'יבריש" ככינוי גנאי לתיאורה של שפה תקנית עמוסה במילים לועזיות שאינן מובנות לשומע המצוי, וכל מטרתן, לכאורה, ליצור רושם כביר על השומע.

המונח "ג'יבריש" משמש גם לתאור תוצאות תקלה בטקסטים כתובים עברית המוצגים באמצעי מדיה אלקטרוניים (כגון דפדפנים, דואר אלקטרוני, מסרים מיידיים). התקלה מתבטאת בהצגה של הטקסט בכיוון הפוך או בהצגה של תוים שונים מאלו שנכתבו, למשל רצף סימני שאלה או תווים מיוחדים כמו: ¥ § ¢ © . בעיות כאלו נוצרות עקב אי-תאימות בקידוד העברית בין הצדדים. לעיתים, בהתאם לסיבת השיבוש, ניתן לשחזר את הטקסט המקורי על ידי היפוכו או שינוי הקידוד שלו.

בסרט "זמנים מודרניים" משנת 1936, צ'רלי צ'פלין, המגלם נווד שמקבל עבודה כבדרן בבית קפה, שר שיר בג'יבריש, לאחר ששכח את מילות השיר שהיה עליו לשיר, ובאמצעות כשרונו הקומי הופך את המלים לבלתי חשובות. בסרט "הדיקטטור הגדול", שהופק ארבע שנים לאחר מכן, עושה צ'פלין שימוש קומי נוסף בג'יבריש, כאשר הוא מגלם את דמותו של הפוי הינקל (בן דמותו של היטלר), ונושא נאום ג'יבריש שכולו לעג לדיקטטורים ולסגנון דיבורו הצורם וההיסטרי של היטלר. בנאום, המכונה "דמוקרטיה שטונק", מסביר הינקל את עיקרי תורתו באומרו: "דמוקרטיה - שטונק, פריי שפראכן - שטונק", כאשר מתורגמן מתרגם לאנגלית "הפוי סבור כי הדמוקרטיה היא תועבה. הפוי מגנה את חופש הדיבור" במבטא אוקספורדי מושלם.

## [עריכה] ראו גם

- איגיון (נונסנס)
- עברית באינטרנט

מקור: http://he.wikipedia.org../../../%D7%92/27/%D7%99/%D7%92%27%D7%99%D7%91%D7%A8%D7%99%D7%A9.html

קטגוריה: שפות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Español
- Norsk (bokmål)